El pregó de Ferran Gadea dóna per iniciades les Festes Majors d'Alaquàs
29/08/2009

# El pregó de Ferran Gadea dóna per iniciades les Festes Majors d'Alaquàs

*   29/08/2009
*   [Imprimir](#)
*   Compartir
*    https://www.alaquas.org/documento.asp?id\_do=11553

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11553%2F0&title=Ajuntament%20d%27Alaqu%C3%A0s.%20Premsa.El%20preg%C3%B3%20de%20Ferran%20Gadea%20d%C3%B3na%20per%20iniciades%20les%20Festes%20Majors%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11553/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2009/2/11553/29082009foto_prego_Form_4.jpg)](https://www.alaquas.org/ficheros/documentos/2009/2/11553/29082009foto_prego_Form_10.jpg "<a href='https://www.alaquas.org/ficheros/documentos/2009/2/11553/29082009foto_prego_Form_10.jpg' target=_blank><i class='fa fa-external-link' aria-hidden='true'></i>.El pregó de Ferran Gadea dóna per iniciades les Festes Majors d'Alaquàs</a>")

Milers de veïns i veïnes s'han concentrat a la porta de l'Ajuntament d'Alaquàs per assistir a aquest acte multitudinari amb que s'inicia la programació festiva.

L'Alcaldessa d'Alaquàs, Elvira García i l'actor valencià Ferran Gadea han donat per iniciades hui divendres 28 d'agost les Festes Majors d'Alaquàs. El tradicional discurs pronunciat des del balcó de l'Ajuntament d'Alaquàs ha servit per convidar a totes les clavaries, col·lectius i associacions de la ciutat a gaudir de vora quinze dies festius.

Milers de veïns i veïnes s'han concentrat a la porta de l'Ajuntament per presenciar i participar d'un pregó marcadament social i de gaire cultural i lúdic i que ha estat precedit pel correfocs a càrrec dels Dimonis Enroscats de l'Alcúdia, que han recorregut tot el carrer Major fins l'Ajuntament amb un espectacle pirotècnic impressionant per la seua força, el seu ritme, el seu colorit i la seua vitalitat.

Ferran Gadea és conegut pel seu treball en la sèrie valenciana "L'Alqueria Blanca", on interpreta el personatge de _Tonet_. Llicenciat en Art Dramàtic per l'Escola Superior de València, ha centrat la seua trajectòria professional fonamentalment a la televisió, el teatre i al cinema. A més de la gran popularitat que li ha aportat la seua participació en la sèrie valenciana, destaca també el seu treball en altres sèries com "Jaimito in da house" (2007) i "Maniàtics" (2007) o les seues interpretacions al teatre, on ha participat en obres com "Don Quijote y Sancho Panza" (2006), "Les variacions Goldberg" (2006) o "El sí de las niñas" (2006-2007). En cinema destaquen els seus papers en la pel·lícula "Noche de Reyes" (2001) de Miguel Ángel Bardem i els curtmetratges "La final de la copa" (2002) de Simón Fariza i "Souflee" (2006) de Raúl Carvajal.

El pregó ha donat inici a tota una programació cultural i festiva que es desenvoluparà fins el diumenge 13 de setembre i que estarà protagonitzada pels col·lectius festers que junt a l'Ajuntament d'Alaquàs organitzen aquestes dies: els Clavaris del Crist, els Clavaris de la Mare de Déu de l'Olivar, les Clavariesses dels Dolors, les Clavariesses de l'Assumpció, els Clavaris de Sant Miquel, la Confraria de la Santíssima Creu, l'Associació Moros i Cristians Perolers i la Junta Central de Penyes.